ไปฉีดยาคุมกำเนิดมาค่ะเข็มต่อไปกำหนดเมื่อวันที่4ก.พ63วันนี้วันที่11ก.พ63เลยมา6วันพอจะไปฉีดเริ่มใหม่ไม่ฉีดให้เขาบอกว่าเลยมาหลายวันให้รอมีประจำเดือนก่อนแล้วค่อยมาฉีด..อยากทราบว่าถ้าระหว่างรอให้เป็นประจำเดือนก่อนเราสามารถคุมกำเนิดด้วยการกินยาคุมเป็นเม็ดเป็นแผงก่อนได้ไหมค่ะพอประจำเดือนมาค่อยเริ่มฉีดยาคุมกำเนิดใหม่
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% โดยควรเริ่มฉีดภายใน 5 วันแรกของการมีประจำเดือน หรือถ้าฉีดช่วงอื่น อาจจะต้องรอให้ครบ 7 วันก่อนค่อยมีเพศสัมพันธ์ และถ้าฉีดช่วงอื่น แพทย์อาจจะต้องตรวจให้แน่ใจว่าไม่ได้มีการตั้งครรภ์ร่วมด้วยแน่ๆ ซึ่งถ้าให้ชัวร์จริงๆ แพทย์อาจจะนัดมาอีกทีตอนที่เป็นประจำเดือนครั้งหน้าค่ะดังนั้นในระหว่างนี้ ถ้าจะกินยาคุมกำเนิดก็จะใช้กฎเดียวกัน และควรยืนยันการตั้งครรภ์ด้วยว่าไม่ตั้งครรภ์แน่ๆ ซึ่งจะให้ผลบวกได้ที่ 10-14 วันหลังปฏิสนธิ ถ้าไม่แน่ใจในกรณีดังกล่าว ก็อาจจะใช้ถุงยางอนามัยควบคู่ไปก่อน จนกว่าประจำเดือนจะมาในครั้งต่อไปจะดีกว่าค่ะ